CELEX: C2007/283/28
Language: lt
Date: 2007-11-24 00:00:00
Title: Byla C-411/07 2007 m. rugsėjo 7 d. Hoge Raad der Nederlanden (Nyderlandai) pateiktas prašymas priimti prejudicinį sprendimą byloje X B. V. prieš Staatssecretaris van Financiën

24.11.2007   
            
            
               LT
            
            
               Europos Sąjungos oficialusis leidinys
            
            
               C 283/15
            
         2007 m. rugsėjo 7 d.Hoge Raad der Nederlanden (Nyderlandai) pateiktas prašymas priimti prejudicinį sprendimą byloje X B. V. prieš Staatssecretaris van Financiën
   
   (Byla C-411/07)
   (2007/C 283/28)
   Proceso kalba: olandų
   Prašymą priimti prejudicinį sprendimą pateikęs teismas
   Hoge Raad der Nederlanden
   Šalys pagrindinėje byloje
   Ieškovė: X B. V.
   Atsakovas: Staatssecretaris van Financiën
   Prejudiciniai klausimai
   
               1.
            
            
               Ar į plastikinį apvalkalą įdėtas optinis elektros grandynas, kurį be šviesos diodo (light emitting diode arba LED) sudaro plastmasės plėvelė, fotodetektorius ir stiprintuvo schema ir kuris skirtas būti įmontuotas, be kita ko, į komunikacijos priemonių ir kompiuterių aparatinę įrangą, garso ir vaizdo aparatūrą ir pramonėje naudojamas mašinas, turi būti laikomas elektros mašina, elektros aparatu arba elektros prietaisu KN 8543 pozicijos prasme?
            
         
               2.
            
            
               Jei omeny turima mašinos dalis: ar KN 8541 pozicijoje nurodytą sąvoką „šviesai jautrūs puslaidininkiniai įtaisai, įskaitant fotovoltinius elementus, sumontuoti arba nesumontuoti moduliuose arba plokštėse“ reikia aiškinti taip, kad ji apima ir tokį optinį elektros grandyną, koks aprašytas pirmiau, arba ar tokia prekė dėl stiprintuvo schemos laikoma elektroniniu integriniu grandynu pagal KN 8542 poziciją?